අයිස් මත්ද්‍රව්‍ය තොගයක් මෙරටට රැඟෙන ඒමට තැත් කළ ඉන්දීය ජාතිකයෙක් අද උදෑසන කටුනායක ගුවන් තොටුපොළේදී අත්අඩංගුවට ගෙන තිබෙනවා.සැකකරු ඉන්දියාවේ චෙන්නායි සිට පැමිණි ගුවන් යානයකින් කටුනායක වෙත පැමිණ ඇති බවයි වාර්තා වන්නේ.අත්අඩංගුවට ගත් මත්ද්‍රව්‍ය තොගය ග්‍රෑම් 500ක් පමණ බරකින් යුක්ත වන අතර එහි වටිනාකම රුපියල් ලක්ෂ 50ක් පමණ බවයි අනාවරණ වී ඇත්තේ.මෙම මත්ද්‍රව්‍ය තොගය කඩදාසි කොළ වල ඔතා, සාරි තුළ ඉතා සූක්ෂම ලෙස සගවා තිබූ බව සඳහන්.ගුවන්තොටුපොළ රේගුව මේ සම්බන්ධයෙන් වැඩිදුර විමර්ශන ආරම්භ කර තිබෙනවා.